Savanos katė

Savanos katė arba savana – Afrikos žemyne gyvenančios servalų (Leptailurus serval) rūšies ir labai seniai prijaukintų naminių kačių (Felis catus) mišrūnė.

 Istorija 
Savanos katės pradėtos veisti XX amžiaus 8-ojo dešimtmečio pabaigoje,a1savannahs.com / About Savannah Cats | The Original Founder of the Savannah Cat Breed Pensilvanijoje (JAV), kai servalų patinas buvo suporuotas su Siamo kačių veislės patele.discoverwildlife.com / Savannah cats as pets: the growing trend for keeping hybrid cats | Published: January 10, 2023 Pirmoji savana gimė 1986 m. balandžio 7 d., kai naminės katės patelė pagimdė kačiuką, kurio tėvas buvo Afrikos servalas. Šis F1 (pirmosios kartos hibridinis kryžminimas) buvo pirmasis užfiksuotas atvejis. Šis neįprastas moteriškos lyties kačiukas turėjo ir naminių kačių, ir servalų bruožų. Kačiukas, ir veislė buvo pavadinti Savana (Savannah). Patrikas Kelis (Patrick Kelly) išgirdęs apie Savaną nusprendė, kad nori pabandyti sukurti naują kačių veislę. Jis įkalbėjo veisėją Džoisę Srouf (Joyce Sroufe) prisijungti prie jo pastangų kuriant naują veislę. Tarptautinei kačių asociacijai (TICA) kartu jie parašė pirminį veislės standartą. 2001 m. tarptautinė kačių asociacija priėmė savanų veislę registruoti, o 2012 m. tarptautinė kačių asociacija leido savanų veislę varžytis kačių veislių čempionate.tica.org / The Savannah Breed: Savannahs at A Glance 

 Morfologija 

 Žymėjimas 
Yra daugybė skirtingų skaičių ir raidžių variantų, pagal kuriuos galima klasifikuoti įvairias savanos kates. Kaip pavyzdys, jų karta žymima F raide pridėjus skaičių. Po F esantis filialinis skaičius parodo, per kiek kartų individas yra kilęs iš savo pirminio servalo protėvio. Kuo skaičius didesnis, tuo tolomesni jo protėviai servalai, o ūgiu tokie individai labiau panašesni įprastoms naminėms katėms:
 F1 savana, ~57% servalų kilmės – vienas iš tėvų bus servalas.
 F2 savana, ~35% servalų kilmės – vienas iš protėvių bus servalas.
 F3 savana, ~21% servalų kilmės – vienas iš proprotėvių bus servalas.
 F4 savana, ~16% servalų kilmės – vienas iš proproprotėvių bus servalas.
 F5 savana, ~11% servalų kilmės – vienas iš proproproprotėvių bus servalas.

Hibridizacijos kodai:
 AO – savana yra dviejų kačių produktas iš skirtingos veislės.
 BO – savana turi bent vieną skirtingos veislės protėvį.
 CO – savana turi bent vieną kitos veislės proprotėvį.
 SB – Katė neturi nežinomų, neregistruotų ar kitos veislės ar veislių grupės kačių standartiniame trijų kartų kilmės genealoginiame sąraše.

 Matmenys 
Savanos katės panašios į servalus, bet mažesnės. Savanos katės dydis labai priklauso nuo jos tėvų dydžio ir tipo, taip pat nuo to, kiek procentų laukinio kraujo ji paveldėjo iš servalo. Kuo daugiau procentų servalų kraujo, pavyzdžiui F1 didžiausios, kuo skaičius šalia 'F' didesnis, yra mažiausios, kaip pavyzdys – F7. Savanos katės pasiekia pilną ūgį iki 3 metų.

Matuojant nuo kaklo ir nugarėlės viršaus jungties,researchgate.net / Development of an estimated glomerular filtration rate formula in cats; Authors: Natalie C. Finch, Harriet Syme, Jonathan Elliott. Journal of Veterinary Internal Medicine 32(Suppl 1) DOI:10.1111/jvim.15325 | October 2018 Gineso rekordų knygos duomenimis, dviejų metų amžiaus savana vardu ‘Arcturus Aldebaran Powers’ yra aukščiausia naminė katė pasaulyje – jos ūgis šiek tiek didesnis nei 48 cm, svoris apie 13,6 kg.guinnessworldrecords.com / Cygnus and Arcturus: How the tallest cat and the kitty with the longest tail live together; By Kristen Stephenson | Published 11 September 2017

Apskritai ankstesnės kartos (F1 ir F2) savanos yra didesnės už vėlesnės kartos savanas ir kitas namines kates. Taip yra todėl, kad ankstesnės kartos yra artimesnės servalams.kittyloaf.com / How Big are Savannah Cats? | February 8, 2018

Savanos katės yra aukšto ir lieso kūno sudėjimo. Jos turi ilgas kojas ir ilgą kūną, dėl to jos atrodo daug didesnės už tipiškas namines kates, bet jos sveria ne tiek daug daugiau, kaip ir įprasto dydžio naminės katės. Arba dauguma savanų yra panašaus dydžio kaip didelė naminė katė, bet sveria mažiau nei kita panašaus dydžio katė.

Patelės paprastai būna mažesnės už patinus ir gali būti gana smulkios.

 Išvaizda 
Tai grakšti katė. Lyginant su kitomis naminių kačių veislėmis, jos pasižymi aukštu ir lieknai ilgu kūnu bei didelėmis ausimis. Kaklas ilgas, uodega vidutinio ilgio.tica.org / Savannah Breed: General Description 

Kailis yra trumpas arba vidutinio ilgio, geros konsistencijos, šiek tiek šiurkštus. Šiurkštesni apsauginiai plaukai dengia švelnesnį apatinį kailį; dėmės yra gerokai švelnesnės tekstūros nei apsauginiai plaukai. Kailis nėra pernelyg tankus ir palyginti lygiai prigludęs prie kūno.

Kailiuko standartinės spalvos: rudas (juodas) dėmėtai rainas, sidabriškai dėmėtai rainas, juodas ir juodai dūminis. Nestandartinės spalvos: ruonių spalvos, ruonių lūšies, cinamono, šokolado, mėlynas ir nestandartinis marmuro raštais.

 Maitinimas 
Savanos katės turi būti maitinamos aukštos kokybės drėgnu ir sausu ėdalu. Jų racioną paprastai turi sudaryti šlapios, sausos ir žalios mėsos mišinys. Kačiukai turi gauti daug maistingųjų medžiagų turinčio, gerai subalansuoto drėgno ir sauso maisto, taip pat virtos vištienos. Suaugusios katės visą dieną turi gauti sauso maisto kuriame nepasitaikys grūdų, taip pat gauti įvairų drėgną maistą ir žalią mėsą kartą per dieną. Rekomenduotina naudoti maisto produktus be kukurūzų, nes jie katėms sunkiai virškinami ir gali sukelti žarnyno problemų.

Kaip ir visoms katėms, svarbu kasdien duoti šviežio, švaraus vandens, kurio savanos nesivaržo gerti.

 Charakteris 
Pasitikinčios savimi, atviros, smalsios, draugiškos, bei daugelis savanų turi šunų (Canis lupus familiaris) savybių, įskaitant žaidimą vandenyje ir metant tolyn kamuoliuką ar kitą objektą, šios katės jį atneša šeimininkui.

 Gyvenimo trūkmė 
Gyvena 12-15 ir daugiau metų.

 Licenzijos 
Nors tarptautinė kačių asociacija () savanas laiko naminių kačių veisle, kai kuriose JAV valstijose ir kitose pasaulio šalyse jos vis dar laikomos nelegaliomis, nes yra kilusios iš servalų. Pavyzdžiui, JK norint turėti F1 savanos katę, pagal 1976 m. priimtą ‘pavojingų laukinių gyvūnų’ įstatymą (), jų laikymui būtina licenzija, tačiau F2 savanoms tokių apribojimų nėra. JK DWA paskirtis yra reguliuoti tas rūšis, kurios, kaip manoma, jeigu pabėgtų, yra ypač pavojingos visuomenei. Buvo nuspręsta, kad F2 ir F3 kartos savanos katės, nėra pavojingesnės už kitus įprastus naminius gyvūnus.

 Garsenybės 
Garsūs Savanos kačių šeimininkai: Maroko karalius, Holivudo filmų režisierius Dougas Freemanas, Justinas Bieberis.f1hybridssavannahcats.com / Savannah Cats

 Panašios veislės 
Savanų veislės kačių išvaizda yra unikali, tačiau jos yra panašios į bengalų, abisinijos, chausių ir rytų trumpaplaukių veisles.

 Priešingos veislės 
Tokios ramaus charakterio veislės kaip persų ilgaplaukės, Meino meškėnų ir britų trumpaplaukių veislės laikomos savanų priešingybėmis, todėl kartais jos yra puikios savanų draugės.

 Taip pat skaitykite 
 Naminių kačių veislių sąrašas
 Naminiai gyvūnai
 Gyvūnų globa

 Šaltiniai 

 Nuorodos 
 f1hybridssavannahcats.com / F1 Hybrids Savannah Cats
 dailymail.co.uk / Savannah cats look like leopards, can cost up to £16,000 and are prone to destructive hissy-fits but these women think THEIR moggies are just misunderstood; By Sadie Nicholas | Published: 22:36, 7 June 2020
 a1savannahs.com / January 2011 – Scarlett’s Magic | January 1, 2011
 youtube.com / F1 Savannah walk; savanos F1 katė
 youtube.com / Our Big F2 Savannah Cat Kumba! Big Cat// Gentle Giant!; savanos F2 katė
 youtube.com / F2 Savannah Cats Meowing And Jumping On My Back!; savanos F2 katė
 youtube.com / F2 Savannah Cat Going Swimming; savanos F2 katė
 youtube.com / F3 Savannah cat playing fetch; savanos F3 katė
 youtube.com / F3 Savannah Cats; savanos F3 katė
 youtube.com / Titan f4 savannah cat adventures; savanos F4 katė
 youtube.com / Anise F5 Savannah Queen; savanos F5 katė
 youtube.com / F6 SAVANNAH CAT Things to know when getting a hybrid kitty personality temperament the good & bad; savanos F6 katė
 youtube.com / F7 Savannah kitten Phoenix; savanos F7 katė
 youtube.com / Discovery UK / The Savannah: The Largest Domestic Cats in the World; apie savanos kates

Kategorija:Kačių veislės